אגדה 
בעמק ירוק סבתא טובה; יושבת יומם וליל וטווה; טווה ואורגת בדים מקפלת; לתפור לשמיים שמלה של תכלת; ביד מצומקת רועד המנור; שתי וערב תכלת ואור; סובב הגלגל וגדל הבד; לובשים השמיים שמלת שבת; צוחקת הסבתא; שולבת ידיים; עמק ירוק; תחת תכלת שמיים; באות חסידות וחוזרות במעוף; סבתא בארץ שלנו עצוב; סבתא בארץ שלנו אין תכול; לובשים השמיים שמלה של חול; צוחקת הסבתא...; קרע על קרע; וטלאי על גב טלאי; אפור הרום; וקרח הגיא; סבתא את כל החוטים מקפלת; סבתא אוספת את בד התכלת; סבתא הולכת לארץ אחרת; לתפור לשמיים שמלה מפוארת; צוחקת הסבתא...; תופרת בלילה; תופרת ביום; ירוק העמק; ובהיר הרום; לבשו השמיים; שמחה כחולה; בכל העולם; שבת גדולה; צוחקת הסבתא...; על ראש הגבעה; צמרות רועדות; מארץ אחרת; באות חסידות; 